KOMISSION DELEGOITU ASETUS (EU) 2018/1145,

annettu 7 päivänä kesäkuuta 2018,

delegoidun asetuksen (EU) 2017/891 muuttamisesta hedelmä- ja vihannesalan tuottajaorganisaatioiden osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 37 artiklan,

sekä katsoo seuraavaa:

(1) Komission delegoidulla asetuksella (EU) 2017/891 (2) täydennetään asetusta (EU) N:o 1308/2013 hedelmä- ja vihannesalan sekä hedelmä- ja vihannesjalostealan osalta. Euroopan parlamentin ja neuvoston asetuksella (EU) 2017/2393 (3) muutetaan asetusta (EU) N:o 1308/2013 erityisesti tuottajaorganisaatioiden tukien osalta hedelmä- ja vihannesalalla. Sen vuoksi delegoidussa asetuksessa (EU) 2017/891 olisi otettava huomioon asetuksen (EU) N:o 1308/2013 asiaa koskeviin säännöksiin tehdyt muutokset.

(2) Hedelmä- ja vihannesalan kansallista taloudellista tukea koskevia säännöksiä olisi päivitettävä.

(3) Olisi selvennettävä niitä tapauksia koskevia säännöksiä, joissa tuottajaorganisaation tuottajajäsenten olisi sallittava myydä tietty prosenttiosuus tuotteistaan tuottajaorganisaation ulkopuolella, jos se on tuottajaorganisaation perussäännön nojalla sallittua ja jäsenvaltion vahvistamien ehtojen ja edellytysten mukaista. Tuottajaorganisaation ulkopuolella tapahtuvan myynnin kynnysarvo olisi täsmennettävä.

(4) Toimintaohjelmien uusien toimenpiteiden, jotka koskevat tuottajaorganisaatioiden välistä ohjausta ja keskinäisten rahastojen kartuttamista, olisi voitava saada unionin taloudellista tukea.

(5) Jäsenvaltiot voivat edelleen myöntää tuottajaorganisaatioille kansallista taloudellista tukea kansallisista talousarvioista sellaisilla unionin alueilla, joilla järjestäytymisaste on erityisen alhainen. Sen vuoksi unionin sisämarkkinoiden vääristymisen estämiseksi olisi vahvistettava edellytykset kansallisen taloudellisen tuen myöntämiselle hedelmä- ja vihannesalalla sekä asetuksen (EU) N:o 1308/2013 34 artiklan 3 kohdassa tarkoitetun järjestäytymisasteen laskentamenetelmä.

(6) Olisi selvennettävä säännöksiä, jotka koskevat eräiden investointien kelpoisuutta unionin taloudelliseen tukeen.

(7) Olisi selvennettävä, mille menekinedistämiseen ja tiedotukseen, mukaan lukien toimet ja toiminnat, joiden tarkoituksena on hedelmä- ja vihannesmarkkinoiden monipuolistaminen ja vahvistaminen kriisin estämiseksi tai sen aikana, liittyville toimille voidaan myöntää unionin taloudellista tukea ja mille ei.

(8) Säännöksiä, jotka liittyvät tuottajaorganisaatioiden, tuottajaorganisaatioiden yhteenliittymien, tuottajaorganisaatioiden ylikansalliset yhteenliittymät mukaan lukien, ja tuottajaryhmien vuosiraportteihin sekä toimintarahastoja, toimintaohjelmia ja hyväksymissuunnitelmia koskeviin vuosiraportteihin, olisi yksinkertaistettava. Komission olisi pystyttävä niiden perusteella seuraamaan alaa asianmukaisesti.

(9) Sen vuoksi delegoitua asetusta (EU) 2017/891 olisi muutettava.

(10) Olisi vahvistettava siirtymäsäännökset, jotta varmistettaisiin sujuva siirtyminen delegoidussa asetuksessa (EU) 2017/891 säädetyistä nykyisistä vaatimuksista, toimenpiteistä ja toimista tässä asetuksessa säädettyihin uusiin vaatimuksiin, toimenpiteisiin ja toimiin.

(11) Tätä asetusta olisi sovellettava samasta päivästä kuin asetusta (EU) 2017/2393. Kansallista taloudellista tukea, indikaattoreita ja seurantaa koskevia säännöksiä olisi kuitenkin sovellettava 1 päivästä tammikuuta 2019, jotta jäsenvaltioilla ja talouden toimijoilla olisi aikaa sopeutua uusiin sääntöihin,

(12) Asetuksessa (EU) N:o 1308/2013 vahvistettuja edellytyksiä, jotka koskevat uusien, unionin taloudelliseen tukeen kelpoisten toimenpiteiden ja toimien soveltamista, olisi sovellettava kyseiseen asetukseen asetuksella (EU) 2017/2393 tehtyjen muutosten soveltamispäivästä. Koska kyseiset toimenpiteet koskevat lähinnä kriisiehkäisyä ja -hallintaa, näin voidaan varmistaa markkinoiden vakaus tuottajaorganisaatioiden ja niiden jäsenten kannalta ja mahdollistaa, että nämä voivat hyödyntää uusia toimenpiteitä täysimääräisesti. Oikeutettujen odotusten suojaamiseksi tuottajaorganisaatiot voivat jatkaa käynnissä olevien toimintaohjelmien soveltamista niillä säännöillä, joita sovellettiin ohjelmien hyväksymishetkellä, tai muuttaa toimintaohjelmiaan uusien, unionin taloudelliseen tukeen kelpoisten toimenpiteiden ja toimien soveltamiseksi, kuten asetuksessa (EU) N:o 1308/2013 säädetään,

ON HYVÄKSYNYT TÄMÄN ASETUKSEN:

1 artikla Delegoidun asetuksen (EU) 2017/891 muuttaminen Muutetaan delegoitu asetus (EU) 2017/891 seuraavasti: 1) Korvataan 2 artiklan e alakohta seuraavasti: ”e) ’ylikansallisella tuottajaorganisaatioiden yhteenliittymällä’ tuottajaorganisaatioiden yhteenliittymää, johon kuuluvista organisaatioista tai yhteenliittymistä vähintään yksi sijaitsee eri jäsenvaltiossa kuin siinä, jossa yhteenliittymän kotipaikka on;” 2) Korvataan 12 artikla seuraavasti: ”12 artikla Tuotannon kaupan pitäminen tuottajaorganisaation ulkopuolella 1. Tuottajajäsenet voivat – jos se on tuottajaorganisaation perussäännön nojalla on sallittua ja jäsenvaltion vahvistamien ehtojen ja edellytysten mukaista – a) myydä tuotteita suoraan tai tilan ulkopuolella kuluttajille näiden omiin tarpeisiin; b) pitää kaupan itse tai oman tuottajaorganisaationsa osoittaman toisen tuottajaorganisaation välityksellä tuotteita, joiden määrä tai arvo on oman tuottajaorganisaation kaupan pidettävän asianomaisten tuotteiden tuotannon määrään tai arvoon nähden vähäinen; c) pitää kaupan itse tai oman tuottajaorganisaationsa osoittaman toisen tuottajaorganisaation välityksellä tuotteita, jotka eivät ensisijaisesti kuulu tuottajaorganisaation kaupallisen toiminnan piiriin ominaispiirteidensä vuoksi tai joiden osalta tuottajajäsenten tuotanto on määrältään tai arvoltaan vähäinen. 2. Edellä 1 kohdassa tarkoitettu tuotannon prosenttiosuus, jonka tuottajajäsen voi pitää kaupan tuottajaorganisaation ulkopuolella, saa olla enintään 25 prosenttia asianomaisen tuottajajäsenen kaupan pidettävän tuotannon määrästä tai arvosta. Jäsenvaltio voi kuitenkin vahvistaa tuotannon prosenttiosuuden, jonka tuottajajäsen voi pitää kaupan tuottajaorganisaation ulkopuolella, ensimmäisessä alakohdassa vahvistettua prosenttiosuutta pienemmäksi. Jäsenvaltio voi myös korottaa kyseisen prosenttiosuuden jopa 40 prosenttiin neuvoston asetuksen (EY) N:o 834/2007 (*1) soveltamisalaan kuuluvien tuotteiden osalta tai jos tuottajajäsenet pitävät tuotantonsa kaupan oman organisaationsa osoittaman toisen tuottajaorganisaation välityksellä. (*1) Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1).”" 3) Korvataan 22 artiklan 10 kohta seuraavasti: ”10. Jos tuotanto vähenee luonnonkatastrofin, sääolojen, eläin- tai kasvitautien tai tuholaisten vuoksi, kaupan pidetyn tuotannon arvoon voidaan sisällyttää mahdolliset vakuutuskorvaukset, jotka saadaan näistä syistä III luvun 7 jaksossa tarkoitettujen satovakuutustoimien tai tuottajaorganisaation tai sen tuottajajäsenten hallinnoimien vastaavien toimien yhteydessä.” 4) Korvataan 30 artiklan 2 kohta seuraavasti: ”2. Tuottajaorganisaatiot tai tuottajaorganisaatioiden yhteenliittymät, joille on myönnetty asetuksen (EU) N:o 1305/2013 27 artiklassa tai komission asetuksen (EU) N:o 702/2014 (*2) 19 artiklassa säädettyä tukea, voivat toteuttaa toimintaohjelman samalla ajanjaksolla, jos asianomainen jäsenvaltio varmistaa, että tuensaajat saavat kuhunkin toimeen tukea vain yhdestä järjestelmästä. (*2) Komission asetus (EU) N:o 702/2014, annettu 25 päivänä kesäkuuta 2014, tiettyjen maa- ja metsätalousalan ja maaseutualueiden tukimuotojen toteamisesta sisämarkkinoille soveltuviksi Euroopan unionin toiminnasta tehdyn sopimuksen 107 ja 108 artiklan mukaisesti (EUVL L 193, 1.7.2014, s. 1).”" 5) Korvataan 31 artiklan 6 kohdan ensimmäisen alakohdan ensimmäinen virke seuraavasti: ”Investoinnit, mukaan lukien leasing-vuokrauksena tehdyt investoinnit, voidaan rahoittaa toimintarahastosta yhtenä summana tai erinä siten kuin toimintaohjelmassa on hyväksytty.” 6) Korvataan III luvun II osaston 3 jakso seuraavasti: ”3 jakso Keskinäisiin rahastoihin liittyvä tuki 40 artikla Keskinäisiin rahastoihin liittyvä tuki 1. Jäsenvaltion on vahvistettava yksityiskohtaiset säännökset, jotka koskevat asetuksen (EU) N:o 1308/2013 33 artiklan 3 kohdan ensimmäisen alakohdan d alakohdassa tarkoitettua keskinäisten rahastojen perustamisesta aiheutuvien hallinnollisten kustannusten ja keskinäisten rahastojen kartuttamisen tukemista. 2. Edellä 1 kohdassa tarkoitetun tuen, joka myönnetään keskinäisten rahastojen perustamisesta aiheutuviin hallinnollisiin kustannuksiin, on sisällettävä sekä unionin taloudellinen tuki että tuottajaorganisaation maksuosuus. Kyseisen tuen kokonaismäärä saa olla tuottajaorganisaation keskinäiseen rahastoon suorittamasta maksuosuudesta enintään viisi prosenttia rahaston ensimmäisenä toimintavuonna, neljä prosenttia toisena toimintavuonna tai kaksi prosenttia kolmantena toimintavuonna. 3. Tuottajaorganisaatio voi saada 1 kohdassa tarkoitettua tukea, joka myönnetään keskinäisten rahastojen perustamisesta aiheutuviin hallinnollisiin kustannuksiin, vain kerran ja ainoastaan keskinäisen rahaston ensimmäisinä kolmena toimintavuonna. Jos tuottajaorganisaatio hakee tukea vain keskinäisten rahastojen toisena tai kolmantena toimintavuonna, tuen kokonaismäärä saa olla tuottajaorganisaation keskinäiseen rahastoon suorittamasta maksuosuudesta enintään neljä prosenttia toisena toimintavuonna tai kaksi prosenttia kolmantena toimintavuonna. 4. Jäsenvaltio voi vahvistaa enimmäismäärän, jonka tuottajaorganisaatio voi saada keskinäisiin rahastoihin liittyvänä tukena.” 7) Lisätään III luvun II osastoon 8 jakso seuraavasti: ”8 jakso Ohjaukseen liittyvä tuki 51 a artikla Ohjaustoimenpiteiden toteuttaminen 1. Asetuksen (EU) N:o 1308/2013 33 artiklan 3 kohdan i alakohdan soveltamiseksi tukikelpoisia ovat seuraavat ohjaustoimenpiteet: a) asetuksen (EU) N:o 1308/2013 33 artiklan 3 kohdassa tarkoitettuihin kriisinehkäisy- ja kriisinhallintatoimenpiteisiin liittyvien sellaisten parhaiden käytäntöjen vaihto, joilla autetaan hyväksyttyjä tuottajaorganisaatioita, tuottajaryhmiä tai yksittäisiä tuottajia hyödyntämään kriisinehkäisy- ja kriisinhallintatoimenpiteiden toteuttamisesta saatuja kokemuksia; b) uusien tuottajaorganisaatioiden perustamisen, olemassa olevien tuottajaorganisaatioiden yhteensulautumisen tai yksittäisten tuottajien olemassa olevaan tuottajaorganisaatioon liittymisen mahdollistamisen edistäminen; c) verkottumismahdollisuuksien luominen ohjaustoimenpiteiden tarjoajille ja vastaanottajille erityisesti markkinointikanavien vankistamiseksi kriisinehkäisy- ja kriisinhallintakeinona. 2. Ohjaustoimenpiteiden tarjoajana on tuottajaorganisaatioiden yhteenliittymä tai tuottajaorganisaatio. Ohjaustoimenpiteisiin myönnettävän tuen saajana on ohjaustoimenpiteiden tarjoaja. 3. Ohjaustoimenpiteiden vastaanottajan on oltava sellaiselle alueelle sijoittautunut hyväksytty tuottajaorganisaatio tai tuottajaryhmä, jolla järjestäytymisaste on toimintaohjelman täytäntöönpanoa edeltävien kolmen peräkkäisen vuoden ajan ollut alle 20 prosenttia. Yksittäiset tuottajat ja tuottajaorganisaatioon tai tuottajaorganisaatioiden yhteenliittymään kuulumattomat tuottajat voivat olla ohjaustoimenpiteiden vastaanottajia, vaikka ne olisivat sijoittautuneet alueelle, jolla järjestäytymisaste on yli 20 prosenttia. 4. Ohjaustoimenpiteisiin liittyvät menot ovat osa asetuksen (EU) N:o 1308/2013 33 artiklan 3 kohdassa tarkoitettuja toimintaohjelman kriisinehkäisy- ja kriisinhallintatoimenpiteitä. Ohjaustoimenpiteisiin liittyvät tukikelpoiset menot luetellaan tämän asetuksen liitteessä III. Liitteessä III mainitut menot korvataan ohjaustoimenpiteiden tarjoajalle. 5. Ohjaustoimenpiteitä ei saa ulkoistaa.” 8) Korvataan 52 artikla seuraavasti: ”52 artikla Kansallisen taloudellisen tuen soveltamisedellytykset 1. Asetuksen (EU) N:o 1308/2013 35 artiklan 1 kohdan soveltamiseksi tuottajien järjestäytymisaste jäsenvaltion jollakin alueella on vahvistettava asianomaisella alueella tuotettujen hedelmien ja vihannesten arvon perusteella, kun hedelmien ja vihannesten kaupanpitäjinä ovat a) hyväksytyt tuottajaorganisaatiot ja tuottajaorganisaatioiden yhteenliittymät; ja b) asetuksen (EY) N:o 1234/2007 125 e artiklan mukaisesti hyväksytyt tuottajaryhmät tai asetuksen (EU) N:o 1305/2013 27 artiklan mukaisesti hyväksytyt tuottajaorganisaatiot ja tuottajaryhmät. Ensimmäisessä alakohdassa tarkoitetulla tavalla vahvistettu arvo on laskentaa varten jaettava asianomaisen alueen hedelmä- ja vihannestuotannon kokonaisarvolla. 2. Edellä 1 kohdan ensimmäisen alakohdan a ja b alakohdassa tarkoitettujen organisaatioiden, yhteenliittymien ja ryhmien kaupan pitämien, kyseisellä alueella tuotettujen hedelmien ja vihannesten arvoon saavat sisältyä ainoastaan ne tuotteet, joiden osalta kyseiset organisaatiot, yhteenliittymät ja ryhmät on hyväksytty. Edellä olevaa 22 artiklaa sovelletaan soveltuvin osin. Kyseisen alueen hedelmä- ja vihannestuotannon kokonaisarvon laskemiseksi sovelletaan soveltuvin osin Euroopan parlamentin ja neuvoston asetuksen (EY) N:o 138/2004 (*3) liitteessä I vahvistettuja menetelmiä. 3. Kansallista taloudellista tukea voidaan myöntää ainoastaan 4 kohdassa tarkoitetun alueen hedelmä- ja vihannestuotannolle. 4. Jäsenvaltion on määriteltävä alueeksi kyseisen jäsenvaltion selvästi erottuva osa, josta on käytettävissä tiedot järjestäytymisasteen laskemiseksi 1 kohdan mukaisesti, objektiivisin ja syrjimättömin perustein, joita ovat esimerkiksi viljelyominaisuudet ja taloudelliset ominaispiirteet sekä maatalouden tai hedelmä- ja vihannestuotannon harjoittamisen alueelliset mahdollisuudet tai institutionaalinen tai hallinnollinen rakenne. Jäsenvaltion määrittelemiä alueita ei saa muuttaa vähintään viiteen vuoteen, ellei muutos ole objektiivisesti perusteltu erityisesti syistä, joilla ei ole yhteyttä tuottajien järjestäytymisasteen laskentaan kyseisellä alueella tai kyseisillä alueilla. 5. Jäsenvaltion on ennen kansallisen taloudellisen tuen myöntämistä annettava komissiolle tiedoksi asetuksen (EU) N:o 1308/2013 35 artiklan 1 ja 2 kohdassa tarkoitetut perusteet täyttävien alueiden luettelo ja kyseisillä alueilla tuottajaorganisaatioille myönnettävän kansallisen taloudellisen tuen määrä. Jäsenvaltio on annettava komissiolle tiedoksi kaikki asetuksen (EU) N:o 1308/2013 35 artiklan 1 ja 2 kohdassa tarkoitetut perusteet täyttävien alueiden muutokset. (*3) Euroopan parlamentin ja neuvoston asetus (EY) N:o 138/2004, annettu 5 päivänä joulukuuta 2003, maatalouden taloustileistä yhteisössä (EUVL L 33, 5.2.2004, s. 1).”" 9) Korvataan 56 artikla seuraavasti: ”56 artikla Indikaattorit 1. Toimintaohjelmia ja kansallisia strategioita on seurattava ja arvioitava toimintaohjelmille vahvistettujen tavoitteiden saavuttamisessa tapahtuneen edistyksen sekä kyseisiin tavoitteisiin liittyvän tehokkuuden ja vaikuttavuuden arvioimiseksi. 2. Edellä 1 kohdassa tarkoitettua edistymistä, tehokkuutta ja vaikuttavuutta on arvioitava toimintaohjelman koko täytäntöönpanon ajan täytäntöönpanoasetuksen (EU) 2017/892 liitteessä II olevassa 4 jaksossa vahvistetuilla indikaattoreilla, jotka liittyvät hyväksyttyjen tuottajaorganisaatioiden, tuottajaorganisaatioiden yhteenliittymien, tuottajaorganisaatioiden ylikansallisten yhteenliittymien ja tuottajaryhmien toimintaohjelmien aikana toteuttamiin toimiin ja toimenpiteisiin.” 10) Muutetaan 57 artikla seuraavasti: a) korvataan 2 kohdan c alakohta seuraavasti: ”c) tuotetaan tietoa raportointia varten.” b) muutetaan 3 kohta seuraavasti: i) korvataan toinen alakohta seuraavasti: ”Arviointimenettelyssä on arvioitava edistymistä ohjelman yleisten tavoitteiden saavuttamisessa täytäntöönpanoasetuksen (EU) 2017/892 liitteessä II olevassa 4 jaksossa vahvistettujen indikaattorien perusteella.” ii) korvataan viimeinen alakohta seuraavasti: ”Arviointikertomus on liitettävä vastaavaan täytäntöönpanoasetuksen (EU) 2017/892 21 artiklassa tarkoitettuun vuosiraporttiin.” 11) Muutetaan liitteet II, III ja V tämän asetuksen liitteen mukaisesti.

2 artikla Siirtymäsäännökset Rajoittamatta komission täytäntöönpanoasetuksen (EU) 2017/891 34 artiklan soveltamista komission täytäntöönpanoasetuksen (EU) N:o 543/2011 (4) tai delegoidun asetuksen (EU) 2017/891 nojalla ennen 20 päivää tammikuuta 2018 hyväksytyn toimintaohjelman toteuttamista jatketaan ohjelman loppuun saakka ennen 1 päivää tammikuuta 2018 sovelletuin edellytyksin. Jäsenvaltio voi kuitenkin tuottajaorganisaation tai tuottajaorganisaatioiden yhteenliittymän pyynnöstä hyväksyä muutoksia täytäntöönpanoasetuksen (EU) N:o 543/2011 tai delegoidun asetuksen (EU) 2017/891 nojalla ennen 20 päivää tammikuuta 2018 hyväksyttyyn toimintaohjelmaan. Kyseisten muutosten on oltava asetuksen (EU) N:o 1308/2013, sellaisena kuin se on muutettuna asetuksella (EU) 2017/2393, delegoidun asetuksen (EU) 2017/891, sellaisena kuin se on muutettuna tämän asetuksen 1 artiklalla, ja täytäntöönpanoasetuksen (EU) 2017/892, sellaisena kuin se on muutettuna täytäntöönpanoasetuksella (EU) 2018/1146 (5), vaatimusten mukaisia.

3 artikla Voimaantulo ja soveltaminen Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2018. Asetuksen 1 artiklan 8, 9 ja 10 kohtaa sekä liitteessä olevaa 3 kohtaa sovelletaan kuitenkin 1 päivästä tammikuuta 2019.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 2018. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Komission delegoitu asetus (EU) 2017/891, annettu 13 päivänä maaliskuuta 2017, Euroopan parlamentin ja neuvoston asetuksen (EU) N:o 1308/2013 täydentämisestä hedelmä- ja vihannesalan sekä hedelmä- ja vihannesjalostealan osalta, Euroopan parlamentin ja neuvoston asetuksen (EU) N:o 1306/2013 täydentämisestä mainituilla aloilla sovellettavien seuraamusten osalta ja komission täytäntöönpanoasetuksen (EU) N:o 543/2011 muuttamisesta (EUVL L 138, 25.5.2017, s. 4).

(3) Euroopan parlamentin ja neuvoston asetus (EU) 2017/2393, annettu 13 päivänä joulukuuta 2017, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun asetuksen (EU) N:o 1305/2013, yhteisen maatalouspolitiikan rahoituksesta, hallinnoinnista ja seurannasta annetun asetuksen (EU) N:o 1306/2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun asetuksen (EU) N:o 1307/2013, maataloustuotteiden yhteisestä markkinajärjestelystä annetun asetuksen (EU) N:o 1308/2013 ja elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä annetun asetuksen (EU) N:o 652/2014 muuttamisesta (EUVL L 350, 29.12.2017, s. 15).

(4) Komission täytäntöönpanoasetus (EU) N:o 543/2011, annettu 7 päivänä kesäkuuta 2011, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta (EUVL L 157, 15.6.2011, s. 1).

(5) Komission täytäntöönpanoasetus (EU) 2018/1146, annettu 7 päivänä kesäkuuta 2018, Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) 2017/892 sekä neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta annetun asetuksen (EU) N:o 606/2009 muuttamisesta (katso tämän virallisen lehden sivu 9).